NaiveNeuron/SloPal huggingface dataset:
Kaník, Ľudovít, poslanec NR SR (2012-09-25):
Ďakujem Vilovi Novotnému, že prečítal ten list, lebo ten odráža tú realitu. Naozaj by sme mali pozerať na to, čo je skutočné, čo je reálne, nie to, čo sa odohráva v tejto sále, ako si tu vymieňame niekedy naozaj nie dôstojne svoje názory. To ma privádza aj k tomu, čo spomenul pán Mikloško vo svojom vystúpení. Tu nejde o to – zrušiť príspevok, tu ide o to, že tento príspevok, tak ako je v zákone zachytený, je protiústavný. My môžme spraviť to, že ho nahradíme a náš zámer je nahradiť tento príspevok tak, ako bol na začiatku vymyslený, to znamená prospechovým štipendiom. To je podstata návrhu a tam smeruje aj to, aby to nebolo za to, že to dieťa príde na jednu hodinu do školy a robí tam bordel, ale aby to dostávali tí, ktorí sa správajú dobre, učia sa dobre a tak ďalej atď. Bolo okritizované aj to, čo sme zaviedli vlastne, čo som ja zavádzal, tie školské, teda obedy a školské pomôcky. Určite to bolo nami motivované ako pomôcť, ale aj tu vidno, že treba hľadať nejaké ďalšie cesty, ako upraviť, aby to opäť bolo motivačné, aby to nie každý mohol mať a tak to zneužíval. Ale hľadajme to spoločne, hľadajme to vecne a takýmto spôsobom sa na to pozerajme. Takisto to tu zaznieva od Igora Matoviča hlavne, možno, Igor, ty sa už cítiš ako súčasť vládnej väčšiny, pretože len vláda môže dávať komplexné riešenia, pretože má na to dostatočnú podporu. Poslanecký návrh a opozičný poslanecký návrh takú ambíciu nemôže mať. Politika je umenie možného... (Prerušenie vystúpenia časomerom.)
Jurinová, Erika, podpredsedníčka NR SR (2015-05-19):
Pán poslanec Frešo.
Danko, Andrej, podpredseda NR SR (2024-02-09):
Bez reakcie. Pán poslanec Viskupič posledný prihlásený do rozpravy ústne. Nech sa páči.
Hrušovský, Pavol, predseda NR SR (2011-12-13):
Panie poslankyne, páni poslanci, teraz odporúčam, aby sme pokračovali v rokovaní, tak ako som ohlásil, opakovaním voľby člena Rady pre vysielanie a retransmisiu, kandidáta na člena Rady pre reguláciu, kandidátov na vymenovanie za členov výberových komisií. Techniku voľby a spôsob jej uskutočnenia som oznámil pred prvým kolom. Poprosím teraz overovateľov, aby zaujali svoje miesta, a vás poslancov o účasť na hlasovaní. Po skončení a ohlásení výsledkov druhého kola volieb preruším rokovanie 26. schôdze dozajtra do 9.00 hod. Otváram týmto voľbu. (Akt verejného hlasovania.)
Danko, Andrej, predseda NR SR (2019-12-05):
Prosím, prezentujme sa a hlasujeme. (Hlasovanie.) Prítomných 103 poslancov, za 40, proti 5, zdržalo sa 57, nehlasoval 1. Konštatujem, že sme návrh neschválili.
Fico, Robert, poslanec NR SR (2022-06-23):
Navrhujem krátku poradu na poslaneckom grémiu. Ďakujem pekne.
Žiga, Peter, podpredseda NR SR (2024-06-11):
Pristúpime k tretiemu čítaniu o návrhu zákona. Otváram rozpravu v rámci tretieho čítania. Chcem sa opýtať, či sa hlási niekto do rozpravy. Končím možnosť prihlásiť sa do rozpravy. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
P. Hrušovský, predseda NR SR: (2004-05-20):
A. Hajduk, poslanec: Ďakujem pekne za slovo, vážený pán predseda. Vzhľadom na to, ako sme včera hlasovali, sťahujem naspäť svoj pozmeňujúci návrh, ktorý sa dotýkal § 3 a § 14 ods. 2 písmená...
Grendel, Gábor, podpredseda NR SR (2022-03-24):
Toto bola ukážka veľkorysého výkladu rokovacieho poriadku, lebo pôvodná otázka bola k pedagogickým zamestnancom. Ďalšia otázka je od pána poslanca Miroslava Žiaka, ktorý nie je v sále. Otázka č. 14 je od pána poslanca Andreja Stančíka na ministra zdravotníctva Vladimíra Lengvarského a znie: „Rád by som upriamil pozornosť na epidémiu endemického kreténizmu v 20. storočí. Kvôli nedostatku jódu ľuďom klesli mentálne kapacity a znížilo sa aj IQ. Nemáte pri sledovaní niektorých facebookových komentárov pocit, že endemický kreténizmus je vážnym problémom aj dnes?“
M. Hort, podpredseda NR SR: (2007-10-23):
Pán minister, nech sa páči.
Baška, Jaroslav, poslanec NR SR (2016-09-07):
Vážená pani predsedajúca, vážení kolegovia, vážený pán minister; ďakujem veľmi pekne za slovo. Výbor Národnej rady Slovenskej republiky pre obranu a bezpečnosť ako gestorský výbor k návrhu na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a EÚ a vyslania príslušníkov ozbrojených síl Slovenskej republiky do tohto vojenského zastúpenia, je to pod tlačou 162, podáva Národnej rade Slovenskej republiky túto správu, ktorá je pod tlačou 162a. Predseda Národnej rady Slovenskej republiky svojím rozhodnutím č. 167 z 9. augusta 2016 pridelil návrh na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a EÚ a vyslania príslušníkov ozbrojených síl Slovenskej republiky do tohto vojenského zastúpenia (tlač 162) na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Oba výbory Národnej rady Slovenskej republiky prerokovali návrh na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a EÚ a vyslania príslušníkov ozbrojených síl Slovenskej republiky do tohto vojenského zastúpenia (tlač 162) v určenej lehote a odporučili Národnej rade Slovenskej republiky za a) zobrať na vedomie návrh na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a EÚ a vyslania príslušníkov ozbrojených síl Slovenskej republiky do tohto vojenského zastúpenia a podľa článku 86 písm. k) Ústavy Slovenskej republiky vysloviť súhlas s aktualizáciou vyslania príslušníkov ozbrojených síl Slovenskej republiky do vojenského zastúpenia Slovenskej republiky pri orgánoch a vo vojenských štruktúrach NATO a Európskej únie. Prílohou tejto správy je návrh na uznesenie Národnej rady Slovenskej republiky, ktoré, ak dovolíte, teraz prečítam. Národná rada Slovenskej republiky za a) berie na vedomie návrh na aktualizáciu vojenského zastúpenia Slovenskej republiky pri orgánoch a vo vojenských štruktúrach NATO a EÚ a vyslania príslušníkov ozbrojených síl Slovenskej republiky do tohto vojenského zastúpenia a podľa čl. 86 písm. k) Ústavy Slovenskej republiky vyslovuje súhlas s aktualizáciou vyslania príslušníkov ozbrojených síl Slovenskej republiky do vojenského zastúpenia Slovenskej republiky pri orgánoch a vo vojenských štruktúrach NATO a Európskej únie. Vážená pani predsedajúca, chcem vás požiadať, aby ste otvorili rozpravu k tomuto materiálu. Ďakujem veľmi pekne.
Glváč, Martin, podpredseda NR SR (2019-09-19):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto ústne. Nie je tomu tak. Končím možnosť prihlásiť sa a tým pádom vyhlasujem rozpravu za skončenú. Pán navrhovateľ? Nie. Spravodajca? Nie.	Prerušujem rokovanie o tomto bode programu. Teraz malo nasledovať prvé čítanie o návrhu poslancov Antala... (Reakcia spravodajcu.) O jedenástej sa má hlasovať, áno. Malo nasledovať rokovanie o návrhu poslancov Antala a Kuciaňovej, ale tento návrh bol vzatý späť. Pristúpime k ďalšiemu bodu programu, ktorým je prvé čítanie o návrhu poslancov Národnej rady Slovenskej republiky na vydanie zákona, ktorým sa mení a dopĺňa zákon 488/2013 Z. z. o diaľničnej známke a o zmene niektorých zákonov v znení neskorších predpisov . Návrh zákona je uverejnený ako tlač 1569, návrh na jeho pridelenie na prerokovanie výborom je v rozhodnutí č. 1673. Dávam slovo poslancovi Miroslavovi Ivanovi, aby za skupinu poslancov návrh zákona uviedol. Nech sa páči, pán poslanec.
Laššáková, Jana, podpredsedníčka NR SR (2015-04-16):
Pán Přidal, prosím vás pekne, nevykrikujte, pán poslanec, tiež, poprosím vás, pánu poslancovi Kuffovi dajte dve minúty. Nech sa páči, pán poslanec.
Figeľ, Ján, podpredseda NR SR (2013-01-31):
Pán poslanec, chcete doplniť otázku? Nech sa páči. Pán poslanec Zajac. Áno.
Burian, Jozef, poslanec NR SR (2010-12-02):
Ďakujem, pán predseda. V podstate všetko to, čo tu bolo povedané je v podstate len nejaká obhajoba niečoho, čo myslím si, že je ťažko obhájiť. To je všetko, všetky tie invektívy o tom, ako niekto háji alebo neháji záujmy podnikateľov, nie sú podstatné. Podstatné primárne je to, či zabezpečíme dostatok zdrojov do štátneho rozpočtu, a či je zmysluplné v čase, keď tento zákon už mal dvojročnú legislačnú dobu, či je správne dnes ho meniť, a či meniť to spôsobom takým, aký tu bol navrhnutý. Vláda v novembri zmení zákon a v Národnej rade sa dostáva len 1. decembra zmena zákona, ktorá teoreticky by mala platiť od 1. 1. 2011. Toto si myslím je absolútny chaos. Jasná nepripravenosť. A ak máme záujem o to, aby sme vylepšili príjem do štátneho rozpočtu, čo je primárne dôležité, a to budeme aj počuť pri zákone, ktorý bude o platových náležitostiach poslancov, a či teda ide nám o to, aby sme zabezpečili škrty v šedej ekonomike, potom si myslím, že je tu na mieste to, aby sa urobil kompromis, ale ten kompromis je taký, aby bol aj spravodlivý. A myslím, že ten bol prijatý práve vo výbore pre financie a rozpočet. Myslím, že všetky ostatné veci, ktoré sú a ktoré boli tu povedané o nejakých nových autách, o nezmyselných veciach, ako jeden fiškálny modul možno je minimálna čiastka na to, aby si zabezpečili práve u loby veľkých nadnárodných spoločností alebo obchodných reťazcov, ktoré tvrdošijne trvali na tom, aby sa zvýšila táto doba. Podľa mňa, nerieši nič. Akurát, len presunieme niečo o rok, niečo, čo môže priniesť pre ekonomiku Slovenska už dnes výsledky. Ďakujem veľmi pekne.
Pčolinský, Peter, doterajší podpredseda NR SR (2023-10-25):
Pán poslanec Ondrej Prostredník.
Blanár, Juraj, podpredseda NR SR (2021-06-25):
Pán poslanec Marian Kotleba.
Glváč, Martin, minister obrany SR (2014-03-19):
Začíname o ozbrojených silách? Hej?
Grendel, Gábor, podpredseda NR SR (2022-09-22):
Ďakujeme za odpoveď. Ďalšia otázka je od pána poslanca Šudíka generálnemu prokurátorovi. Nie je prítomný. A dvadsaťosmička je od pána poslanca Radovana Kazdu, ešte trošku možno stihneme, ministrovi životného prostredia a znie: „Mnohé mestá poukazujú na to, že v ich blízkosti chýbajú koncové zariadenia na zhodnotenie odpadu, ako aj skládky na uloženie odpadu. Odpad musia prevážať na veľké vzdialenosti a uhlíková stopa enormne narastá. Aké riešenie vidí v tejto oblasti ministerstvo životného prostredia, keď Slovensku hrozí, že o niekoľko rokov nebude mať dostatočnú infraštruktúru na zhodnocovanie aj zneškodňovanie odpadov?“
K. Tóthová, poslankyňa: (2004-10-26):
V legislatíve považujem za nekorektné meniť právnu situáciu tým, ktorí idú do určitých finančných vzťahov za určitých podmienok, ktoré sa potom dodatočne zhoršujú. Myslím si, že stavebné sporenie, tak ako bolo naprogramované a modulované v čase, keď sa zakladalo, bolo skutočne podporné na výstavbu a na riešenie bytovej situácie občanov, ktorí nie sú milionári a ktorí si sporením riešia svoj bytový problém. Preto všetky návrhy, ktoré akosi stavebné sporenie zoskrutkúvajú a znižujú výhody, nemôžem podporiť napriek tomu, že nemám a ani nikto z mojej rodiny stavebné sporenie.
Blanár, Juraj, podpredseda NR SR (2023-02-10):
Pani poslankyňa Monika Kavecká s faktickou poznámkou.
Paška, Pavol, predseda NR SR (2013-02-12):
Ďakujem, pán spravodajca. Otváram rozpravu. Mám písomné prihlášky za kluby: SDKÚ – DS pani poslankyňa Žitňanská, za klub SaS pán poslanec Juraj Miškov, za klub KDH pán podpredseda Národnej rady Figeľ a ešte mám písomnú prihlášku od pána poslanca Hlinu, pána poslanca Poliačika a pána poslanca Mikuša. Takže, pani poslankyňa Žitňanská, nech sa páči.
Mičovský, Ján, poslanec NR SR (2012-12-17):
Nech sa páči. Budem pokračovať asi veľmi stručne v tom zmysle, že teda dozrela doba, a ja myslím, že toto nám, tento akt, ktorý máme schváliť, ju veľmi symbolicky a veľmi elegantne zastrešuje a korunuje, na to, aby sme si uvedomili, že národné parlamenty, ako aj parlament európsky a tak isto aj inštitúcie lesníckeho významu na európskej scéne, či už FAO, alebo aj tento spolok európskych výskumných ústavov vo Fínsku, bude musieť a mal by už hodnotiť produkciu spôsobom, ktorý je veľmi exaktne vyjadrený práve tými už spomínanými profesormi. A že tu prichádza teda k riešeniu, aby sme v parlamentoch hovorili nie o tom, že koľko to tí lesníci majú odviesť do rôznych fondov, koľko toho dreva majú dodať jednotlivým spolkom, ale koľko majú dostať za uhradenie produkcie, ktorá je veľmi významná, ktorá tvorí hodnoty, ktoré sú nezastupiteľné a o ktorých sa tu nechcem podrobnejšie rozhovoriť. Takže, ak doba dozrela, tak v každom prípade to treba svojím spôsobom teraz oceniť, že jej vyjadrenie tohto dozrievania k záverom, ktoré sa budú dať hodnotiť z pohľadu oceňovania mimoprodukčných funkcií lesa, bude možné zastrešiť aj práve schválením tohto dohovoru ako vstupnej bráne k riešeniu, ktoré som presvedčený, že bude nielen slovenskému lesníctvu, ale celej krajine na prospech. Takže ja to vítam a vidím v tom takýto cieľ. Ďakujem.
Paška, Pavol, predseda NR SR (2014-01-29):
Pán spravodajca, chcete zaujať stanovisko? Nie. Prerušujem rokovanie o tomto bode programu. Budeme pokračovať prvým čítaním o vládnom návrhu zákona č. 49 o ochrane pamiatkového fondu. Je to tlač 834. Poprosím pána ministra kultúry, aby uviedol svoj návrh zákona. (Rokovanie o vládnom návrhu zákona, ktorým sa mení a dopĺňa zákon č. 49/2002 Z. z. o ochrane pamiatkového fondu v znení neskorších predpisov , tlač 834.)
Karas, Daniel, poslanec NR SR (2024-09-26):
Ďakujem pekne za slovo. Pán kolega, neviem, či vy ste predtým vládli, alebo my sme vládli. Vládli ste vy, jednoducho ste zadlžili tento štát tak, že to budú musieť zaplatiť slovenskí občania nie kvôli nám, ale kvôli vám. Ďakujem.
Glváč, Martin, podpredseda NR SR (2016-05-19):
Pán poslanec Kvorka.
Gašpar, Tibor, poslanec NR SR (2024-01-31):
Ďakujem za slovo, pán predsedajúci. My sme s pánom poslancom Spišiakom viedli už nejakú krátku debatu aj na výbore okolo inštitútu spolupracujúcej osoby. Ale skôr, než k tomu poviem aspoň pár poznámok v dvoch minútach, zaujala ma veta, ktorú povedala pani bývalá ministerka spravodlivosti, že čím skôr obvinený, použila slovo človek, preukáže svoju nevinu, tým lepšie. No tak to je krásne. Miesto toho, aby orgány činné v trestnom konaní dokazovali vinu, tak človek má preukazovať svoju nevinu. Toto je absurdné počuť z úst ministerky spravodlivosti. Spolupracujúca osoba je vec, ktorú by sme mohli rozdiskutovať, a budem o nej hovoriť v rozprave trošku obšírnejšie. Viete, hovoríme o transparentnosti pri používaní tohto inštitútu. Aby boli dodržané transparentne a jasne všetky podmienky využitia tohto inštitútu a ja sám ho budem obhajovať, aby ostal v Trestnom poriadku, ale v takej rovine, aby nebol nezneužívaný. Nemôže sa diať, aby sa na spoluprácu presviedčala osoba, tak ako tu hovoril pán Spišiak, niekde operatívnymi pracovníkmi pri prevážaní v aute alebo v kanceláriách, ako o tom máme množstvo dôkazov. Musí to byť jasne nahratý rozhovor s prokurátorom za prítomnosti obhajcu, kde sa musí priznať k všetkej trestnej činnosti, tak ako to naši kajúcnici nerobili, a musí jednoznačne byť povedané, aký benefit dostaneš. Toto neskôr musí byť k dispozícii účastníkom konania, aby mohol sudca posúdiť nezákonnosť alebo zákonnosť benefitov, ktoré sú poskytované. A o tých zákonných a nezákonných budem hovoriť v rozprave, aby ste pochopili, v čom sa diala a deje na Slovensku zneužívanie inštitútu spolupracujúcej osoby. A ešte na margo obhajcov, viete, sú aj obhajcovia, ktorí spolupracujú s policajtmi proti svojmu klientovi, keď už chcete riešiť obhajcov, tak ako sa to tu, zaznelo, a opäť to vyplývalo... (Prerušenie vystúpenia časomerom.)
Suja, Miroslav, poslanec NR SR (2022-03-22):
Ďakujem za slovo, pán predsedajúci. Ja by som len chcel doplniť kolegu Milana Mazureka, že čo sa hovorí o tom stredoškolskom vzdelaní, hovoríme aj o tom nižšom strednom stupni vzdelania, a to je tá dvojročka, ja neviem, ako je odbor 31 až 61, praktická žena, chovateľ hospodárskych zvierat, pomocný murár, hocičo, aby tam boli tie návyky, aby ten človek vedel čítať, písať, aby štát, napríklad ako keď ste delegovali právomoci, alebo ste zatiahli samosprávy do celoplošného testovania, že môžte to takémuto človeku dať, vy si viete predstaviť, že by ste mu dali nejak takto vybaviť človeku, ktorý nevie čítať, nevie písať a je fakt analfabet? Ja si myslím, že normálny, rozumný človek by pri tomto nemal ani rozmýšľať a povie áno. Nie je to v rozpore s ústavou, priatelia, kolegovia, kolegyne, to znamená, že neni tu absolútne žiaden problém, len či to chceme, alebo nechceme. Ja viem, že možno v tom OĽANO bude problém, a to sa netvárme, že nie, ale sú tu aj iné strany ako OĽANO, ktoré nemali takú veľkú podporu v týchto osadách, a mne je mi to úplne jedno, či to bolo náhoda, alebo nie náhoda, to mne je úplne jedno. Ale podľa mňa si zaslúžime v 21. storočí mať starostov, ktorí sa vedia podpísať aspoň, no, kolegovia, kolegyne.
Laššáková, Jana, podpredsedníčka NR SR (2015-09-29):
Ďakujem pekne, pán podpredseda. Zaujmite miesto určené pre navrhovateľov. Teraz dávam slovo spravodajcovi, ktorého určil navrhnutý gestorský, ústavnoprávny, výbor, poslancovi Borisovi Suskovi. Nech sa páči, pán spravodajca.
Fico, Robert, predseda vlády SR (2014-11-10):
Ďakujem pekne. Predovšetkým chcem zopakovať najpodstatnejšiu vec, že na prípad, kvôli ktorému bola zvolaná táto mimoriadna schôdza, bolo razantne reagované a odprezentoval som celý rad jasných protikorupčných opatrení a rovnako som odprezentoval, v akom stave sa dnes nachádza Slovensko z hľadiska ekonomických, sociálnych vyhodnotení. A ja si myslím, že my sa nemôžeme hanbiť alebo tváriť sa, že sme nič neurobili. Naopak, vo svojom vystúpení som jasne ukázal, že aj napriek chybám, ktoré sa môžu vyskytnúť, robíme všetko pre to, aby Slovensko z hľadiska životnej úrovne, hospodárskeho rastu, inflácie a ďalších ukazovateľov bolo na tom čím ďalej, tým lepšie. Preto si stojím za štruktúrou svojho vystúpenia. A v žiadnom prípade neakceptujem argument, že som sa vyhováral na kauzy predchádzajúcej vlády. Ja som len pripomenul tým, ktorí podpísali tento návrh, že čo sú zač, ako sa správajú a že ich morálne právo na takýto postup nie je prakticky žiadne. Je tu však jedna vec, na ktorú chcem zareagovať veľmi presne, opäť nás neuveriteľne obviňujete z toho, pán poslanec Frešo, znovu, to, čo ste povedali, je trestný čin, že niekto si tu nejaký milión eur zobral do vrecka alebo urobil nejaké rozdelenie. Každý z vás sa pýta, že kde sú aké peniaze. Takže oficiálne, pán poslanec Frešo, oficiálne za toto cétečko nebolo vyplatené ani jedno jediné euro, prebieha vyšetrovanie, je všetko pozastavené, až na základe vyšetrenia, na základe rozhodnutia správnej rady sa uvidí, čo bude ďalej. Prosím, prestaňte obviňovať túto vládu Slovenskej republiky, že niečo ukradla. Za CT nebolo vyplatené ani jedno jediné euro, ani jeden jediný cent. Vyprosujem si tieto obvinenia z trestnej činnosti, ktorá jednoducho nie je namieste. (Potlesk.)
V. Veteška, podpredseda NR SR: (2003-11-07):
Ďakujem, pokračujte pán Paška.
Glváč, Martin, podpredseda NR SR (2019-05-21):
Ďakujem pekne. S faktickými poznámkami sedem poslancov. Končím možnosť prihlásiť sa. Ako prvá pani poslankyňa Verešová.
Figeľ, Ján, podpredseda NR SR (2013-06-04):
Nech sa páči s reakciou, Martin Fronc.
B. Bugár, podpredseda NR SR: (2002-05-17):
Otváram rozpravu o tomto bode programu. Pýtam sa, či sa hlási niekto ústne do rozpravy, keďže som nedostal písomné prihlášky do rozpravy. Nie je to tak. Vyhlasujem rozpravu o tomto bode za skončenú. Prerušujem rokovanie o tomto bode. návrhu na vyslovenie súhlasu Národnej rady Slovenskej republiky s prístupom Slovenskej republiky k Dohovoru o patentovom práve z 1. júna 2000 . Návrh vlády ste dostali ako tlač 1454. Spoločnú správu výborov máte v tlači 1454a. Aj tento návrh odôvodní pani ministerka Machová. Nech sa páči, máte slovo. M. Machová, ministerka pre správu a privatizáciu národného majetku SR: Ďakujem veľmi pekne za slovo. Návrh na prístup k Dohovoru o patentovom práve nadväzuje na plnenie Európskej dohody o pridružení, kde sa Slovenská republika v čl. 67 zaviazala, že dosiahne úroveň ochrany priemyselného vlastníctva podobnú úrovni existujúcej v spoločenstve vrátane porovnateľných prostriedkov na presadzovanie takýchto práv. Dohovor prijala diplomatická konferencia WIPO – Svetovej organizácie duševného vlastníctva – dňa 2. júna 2000 v Ženeve, na zasadnutí ktorej sa zúčastnila aj Slovenská republika. Dohovor na zasadnutí podpísalo 43 signatárov štátov. Dohovor je výsledkom viacročnej snahy tejto organizácie o zjednodušenie a harmonizáciu patentového práva v rámci národných a regionálnych patentových úradov a má silný aproximačný a integračný charakter. Umožní získať prihlasovateľom vynálezov patentovú ochranu jednoduchším spôsobom, a to úpravou podmienok podania prihlášky vynálezu, formy a obsahu prihlášok a prevodu vlastníctva k chráneným riešeniam. Tento návrh prerokovala vláda Slovenskej republiky, predložila ho na ďalšie ústavné konanie. Výbor Národnej rady Slovenskej republiky pre hospodárstvo, privatizáciu a podnikanie na 60. schôdzi vyslovil súhlas s prístupom Slovenskej republiky k Dohovoru o patentovom práve. Zahraničný výbor Slovenskej republiky na svojej 109. schôdzi vyslovil súhlas s prístupom Slovenskej republiky k Dohovoru o patentovom práve. Toľko, pán predsedajúci, k úvodnému slovu. Ďakujem pekne.
Glváč, Martin, podpredseda NR SR (2016-06-14):
Pani poslankyňa Jurinová.
Laurenčík, Milan, podpredseda NR SR (2021-11-30):
Pán poslanec, nechcel som vás prerušovať vo vašom príhovore, ale chcem vás upozorniť, aby ste si poriadne nasadili respirátor, tak ako sa patrí, na nos, pretože je zúriaca pandémia a nechceli by sme tu ochorieť. Ďalší prihlásený s faktickou poznámkou je pán poslanec Miroslav Suja, nech sa páči.
Dostál, Ondrej, poslanec NR SR (2018-09-19):
Chcel by som oceniť to, o čom hovorila pani predsedníčka výboru pre ľudské práva a národnostné menšiny, a teda skutočnosť, že sa výbor zaoberal otázkou, či kandidáti spĺňajú kritériá, aby mohli byť zvolení za členov správnej rady. Na zasadnutí, kde boli prizvaní aj kandidáti a kde otázky mohli klásť nielen poslanci, myslím si, že takéto verejné vypočutie by malo byť úplnou samozrejmosťou pri všetkých voľbách do dôležitých štátnych orgánov alebo iných verejných funkcií, ktoré, o ktorých rozhoduje Národná rada Slovenskej republiky, a tá diskusia by, by mohla byť aj teda širšia, nielen možno ako jeden bod, bod programu na zasadnutí výboru, ale, ale aj teda samostatne, samostatné sedenie a účasť verejnosti by tiež mala byť braná ako úplne automatická, že nielen poslanci sa môžu pýtať kandidátov a uchádzačov o verejné funkcie. A v tejto súvislosti chcem povedať ešte jednu vec, že výbory často posudzujú len splnenie formálnych kritérií, čiže či kandidát na tú-ktorú verejnú funkciu spĺňa tie formálne podmienky, ktoré stanovuje zákon pre výkon tej funkcie a pre to, aby sa mohol uchádzať o tú funkciu, a na základe toho potom posunie zoznam kandidátov Národnej rade. Samozrejme, že to je úloha výborov, ale v tomto prípade po verejnom vypočutí možno konštatovať, že tí štyria kandidáti, ktorí sú navrhnutí, spĺňajú nielen tie čisto formálne zákonné kritériá, ale sú to kandidáti, ktorí, nech by bol zvolený ktorýkoľvek z nich do správnej rady, by boli schopní napĺňať poslanie Ústavu pamäti národa podľa toho, čo zaznelo na zasadnutí toho výboru, a vzdávam... (Prerušenie vystúpenia časomierou.)
P. Hrušovský, predseda NR SR: (2004-01-20):
(Hlasovanie.) 145 prítomných, 67 za návrh, 30 proti, 48 sa zdržalo. Konštatujem, že poslednú pripomienku pod bodom č. 13 pána prezidenta sme neschválili. Pani poslankyňa...
J. Brocka, poslanec: (2001-10-04):
Náš výbor sa zaoberal predloženým návrhom vládneho návrhu zákona na skrátené konanie, prerokoval ho na svojej 90. schôdzi a prijal k nemu uznesenie č. 752, ktorým odporúča Národnej rade Slovenskej republiky prerokovať uvedený návrh vlády v skrátenom legislatívnom konaní. Pán podpredseda, môžete otvoriť rozpravu.
Beblavý, Miroslav, poslanec NR SR (2014-12-03):
Ďakujem veľmi pekne za obe faktické poznámky. S tým, čo povedal kolega Gál, môžem súhlasiť do bodky, takže nevidím dôvod to nejak ďalej komentovať. S tým, čo povedal pán kolega Galko, tiež v mnohom môžem súhlasiť a keby to bolo na mne, tak tiež by som buď prerušil rokovanie, stiahol zákon a povedal si, že počkajme na ten komplexný, a preto ja dnes nebudem hlasovať za ten návrh zákona, tak ako bol predložený vládou, to tu hovorím veľmi otvorene. Zároveň som však cítil potrebu zdôrazniť, že ak dôjde k širšej politickej dohode na tom, že sa tá skutočná podoba pripraví v krátkom čase, tak to pokladám za úspech, a preto si myslím, že za to uznesenie, teda ako predkladateľ zaňho hlasovať aj musím, preto si myslím, že je to vhodné. To znamená, že ak vy nebudete hlasovať za niečo, čo považujete za marketingovú novelu a myslím si, že pomerne oprávnene, tak, samozrejme, tomu ja úplne rozumiem a zachovám sa rovnako, hoci náznak zase ústretovosti, priznám sa, že sa zdržím, nebudem hlasovať proti, lebo chcem, aby tu bol signál aj z našej strany, že tá spolupráca možná je, keď ide o verejný záujem. Ale priznám sa, tie dôvody, prečo nehlasovať za uznesenie, ktoré zaviaže vládu v spolupráci s poslancami na rokovanie pripraviť skutočné riešenie, a to riešenie, ktoré tam pomerne je podrobne opísané, to z môjho pohľadu celkom zrejmá tá argumentácia mi nie je. Takže tam by som na vás možno ešte apeloval zvážiť do sedemnástej hodiny, kým skončí táto rozprava, či predsa len by nebolo možné toto uznesenie podporiť. Ďakujem veľmi pekne.
Herák, Ján, poslanec NR SR (2020-09-29):
Ďakujem pekne, pán predsedajúci. Tak sme sa trošku pousmiali. Ale chcem teraz, samozrejme, reagovať na poslanca Mirka Žiaka. Pri všetkej úcte, musím ti oponovať, pretože si sa zmienil jednou vetou, že ak žena ide na potrat alebo sa rozhodne ísť na potrat, že to je jej najlepšie rozhodnutie. Pri všetkej úcte, to teda ti musím naozaj ale výrazne oponovať, pretože neviem, či máš ty nejaké osobné skúsenosti. Vravel si, že dokonca si bol pri mnohých dámach alebo ženách, kde, kde si bol fyzicky prítomný. Ale ja ti zase poviem tú druhú stranu, lebo minca má dve strany. Že sú ženy, ktoré potom časom naozaj veľmi oľutujú. Doslovne oľutujú, že idú na potraty, a to len preto, napríklad, lebo častokrát nemali absolútne žiadnu podporu ani rodiny, nehovoriac o zraniteľných osobách, o ktorých som sa dnes už viackrát zmienil, a častokrát ide o ženy, ktoré naozaj nemajú absolútne ani materiálne zabezpečenie. Čiže nemôžeš si to takto, prepáč, degradovať, že toto je ich, alebo teda tvrdiť nahlas verejne, že toto ich najlepšie slobodné rozhodnutie. A prepáč, že vy, však vy sami, nechcem sa ťa, samozrejme, dotknúť, si inteligentný chlap, ale nechcem skutočne ti dať najavo, že, že, alebo vy ste sa zmienili, prepáč, že, že my tu rozdeľujeme spoločnosť. Ale práve vy tu rozdeľujete spoločnosť, ako keby sme sa rozdeľovali na liberálov a konzervatívnych poslancov. Toto naozaj nie je o týchto pohľadoch. Toto je v prvom rade o hodnotách. A ešte raz chcem podotknúť, tento návrh zákona Aničky Záborskej nikomu nezakazuje, žiadnej žene, či pôjde, alebo nepôjde na potrat. My tu práve navrhujeme tie opatrenia, ktoré dokážu matke pomôcť, a rozhodne sa alebo v dostatočnom čase sa rozhodnú, či teda pôjde, alebo nepôjde. Či je to z finančného hľadiska, alebo z materiálneho hľadiska, alebo je tam pomoc, ako, ako ste sa tu viacerí zmienili, a teda všetci vieme aj o deťoch, ktoré sú zdravotne hendikepované. Ale nerozdeľujme tú spoločnosť, prosím ťa. A vy to robíte.
Pellegrini, Peter, predseda NR SR (2024-02-08):
Prezentujme sa a hlasujme o bode č. 161 druhého pozmeňujúceho návrhu pána poslanca Galka. (Hlasovanie.) Prítomných 112, za 9, proti 76, zdržalo sa 27. Tento bod sme neschválili.
Jurinová Erika, podpredsedníčka NR SR (2015-11-26):
Pán minister, prepáčte, že vás prerušujem. Len iba podotýkam, že už uplynul čas. Ak už toho nemáte veľa, tak nech sa páči, dokončite.
Kremský, Peter, poslanec NR SR (2023-05-03):
Pán predseda, dajte, prosím, hlasovať o bode 4 s odporúčaním gestorského výboru neschváliť.
Fecko, Martin, poslanec NR SR (2015-03-11):
Ďakujem pekne za reakcie. Pani kolegyňa, budem reagovať na teba. Ja som to myslel úprimne, zmeniť zákon v tom, čo je. Nemôžem za to, že je tak hrubý zákona a musím zmeniť príslušné paragrafy, ja za to nemôžem, viete, ako. To znamená, mohlo to byť celkom ináč, mohla to byť v jednom, alebo v druhom to mohlo byť. Jeden z nich bol aj vo výbore, neprešiel mi. Tým pádom berte tak, že áno, musel som to predložiť ešte raz. Ďakujem pekne. (Reakcie v sále.)
Sulík, Richard, predseda NR SR (2010-11-04):
Ďakujem, pán poslanec Dostál. Chce sa vyjadriť spravodajkyňa? Nech sa páči.
Laššáková, Jana, podpredsedníčka NR SR (2012-05-15):
Pán poslanec Fronc, nech sa páči.
Laurenčík, Milan, podpredseda NR SR (2020-07-23):
S reakciami na faktické poznámky pán poslanec Juraj Gyimesi.
P. Paška, predseda NR SR: (2008-07-03):
(Hlasovanie.) 135 prítomných, 54 za, 68 proti, 12 sa zdržalo, 1 nehlasoval. Tento návrh sme neprijali.
M. Číž, podpredseda NR SR: (2007-12-06):
F. Kašický, minister obrany SR: Pani poslankyňa, budem vaše stanovisko tlmočiť pánovi podpredsedovi vlády a ministrovi vnútra. Ďakujem.
Šípošová, Janka, poslankyňa NR SR (2015-03-18):
Áno, ďakujem pekne. Som milo prekvapená, že nezídem z očí, či zídem z očí a nezídem z mysle, takže viem o všetkom, kto ma tu spomínal aj ako. (Povedané so smiechom.) Žiada sa mi poznamenať, nezabudnite, že som vo výbore na kontrolu SIS. Ale prepáčte mi tento úlet. (Povedané so smiechom.) Ja by som chcela povedať na to, čo povedal pán poslanec Poliačik, na tú jednu vetu, len zareagovať, vy ste povedali, nie každý rodič na to má a ja, žiaľ, musím povedať, ani nie každý učiteľ na to má, a že vlastne ide aj o to, ako je niečo pripravené, nakoľko je to kvalitné. A ja celkom neverím tomu, že v tejto fáze sme pripravení na to, aby sme pustili niečo, len názov, len názvom, a nevieme, čo sa za tým skrýva, ale to je konkrétna poznámka na tú vašu konkrétnu vetu. Ja som nie, myslím, že si to ani o mne nikto nemyslí, nie som fundamentalista, ale nie som ani zástanca nieže rodovej rovnosti, toho, čo sa tu za rodovú rovnosť vydáva. A to, čo mi vadí najviac, je ten spôsob diskusie, ako sa tie dve skupiny vlastne vôbec nepočúvajú, dialóg hluchonemých je to a vlastne nesnažíme sa pochopiť, prečo si druhá strana, ak som jedna strana alebo druhá strana, myslí to, čo si myslí, a prečo jej stojí za to bojovať. Ja idem teraz z diskusie z rozhlasu s pani Pietruchovou, takže pánovi poslancovi Hlinovi ešte dodatočne vysvetlím, prečo som nemohla vystúpiť v rozprave. Ďakujem vám.
Osuský, Peter, poslanec NR SR (2017-02-08):
Ďakujem pekne. Viete, tie argumentácie, milí kolegovia, na tému, že existujú knihy, kde sa o tom píše, viete, existujú knihy, ktoré tvrdia, že vo vnútri Zeme je ešte jedna, úplne iná a oveľa väčšia. Potom existujú takí, ktorí hovoria, že vládnu jaštery a píšu o tom knihy a potom sú takí, ktorí tvrdia, že Slovania už boli vládnuci národ zemegule pred Etruskami a Faraónmi, aj o tom sa dá napísať a vydať kniha. Teda nie je problém. Papier skutočne znesie v tomto zmysle všetko. Ja nie som nejako zainteresovaný na očkovanie, ani dermatológ a už vôbec nie venerológ očkovať nemá čo. Syfilis a kvapavka sa nedá preventívne imunizovať, tú si musí každý preskákať. Takže pokiaľ ide o to, že by som bol podozrievaný, že som agend imperialistický farmaceutických firiem, to asi do úvahy celkom neprichádza. Ale všeobecne treba povedať, že aj v medicíne existujú ľudia na okraji a potom existujú mnohí takí, ktorí nemajú nič s medicínou, ako tuná kolega Kotleba hovorí, že vtedy sa tie vakcíny vyrábali v Československu. No my sme ich zväčša nevynašli. Vynašli ich zväčša nejakí imperialisti a vyrábali sme ich podľa uznaných postupov a nemyslím si, že by civilizovaný svet nechával ničiť svoje deti vakcínami pripravenými tak, aby im tie deti ničili. To len tak na porovnanie, že či si myslíme, že nemecké alebo švajčiarske deti sú očkované škodlivými vakcínami. Sumárne chcem teda povedať, že samozrejme, i tento názor je možný, ale k tej štatistike, že len päť detí z tisíca, je to štatistika, ale v momente, keď to dieťa, a to jedno z tisíca, ktoré zomrie na záškrt, bude vaše, vtedy to prestáva byť štatistika.
Hrnko, Anton, poslanec NR SR (2017-06-14):
Vážená pani poslankyňa, ja som myslel, že som v humoristickej relácii a nie v parlamente. Veď vy tu rozprávate samý humor. Napríklad: neschopnosť vyporiadať sa s eštebáckou minulosťou. Ako sa môžeme, vy toto rozprávať, keď eštebáka máte priamo v klube? Ako sa vy chcete vysporiadať s eštebáckou minulosťou, keď ho tam máte ako jedného z hlavného hovorcu klubov? No povedzte mi to! Vaše dcéry politických väzňov, nepovedali ste, že je to bývalá poslankyňa OĽANO a vaša osobná asistentka pani Šípošová. To sú dcéry politických väzňov! Politizujete tu od začiatku do konca. Neberiete na vedomie neschopnosť pána Krajňáka nielen riadiť, ale aj dodržiavať zákony. Avšak to všetko bolo v tých správach dozornej rady aj správnej rady. A vy hovoríte, že je jeden múdry, pretože je váš a kádehák, a všetci ostatní sú hlúpi, pretože poukazujú na to, ako sa tam šafári, ako sa tam nehospodárne robí. Aj toto budem mať, ešte v mojom vystúpení poviem o tomto, či toto je za štátne peniaze, takéto veci robiť. Takže nehovorte nám tu humornú vložku, vecne sa k tej veci postavte a nerozosmievajte nás. Prepáčte, o eštebáckej minulosti hovoríte a tam eštebáka máte v klube. No to je krásne!
Hort, Milan, podpredseda NR SR (2011-05-24):
Ďakujem. Na základe rozhodnutia predsedu Národnej rady zvolávam teraz poslanecké grémium do miestnosti na to určenej a poprosím, aby sa potom po skončení rokovania poslaneckého grémia ako ďalší pripravil do rozpravy pán poslanec Vladimír Matejička. Vyhlasujem prestávku na poslanecké grémium. (Zasadnutie poslaneckého grémia.) (Po zasadnutí poslaneckého grémia.)
Zmajkovičová, Renáta, podpredsedníčka NR SR (2013-03-15):
Pani podpredsedníčka, prepáčte. Kolegyne, kolegovia, aj keď nás je tak málo v sále, by som vás poprosila, aby ste diskutovali mimo rokovaciu sálu. Ďakujem pekne.
B. Bugár, podpredseda NR SR: (2005-09-21):
Vážené panie poslankyne, vážení páni poslanci, je 11.00 hodín, pristúpime k hlasovaniam o troch prerokovaných vládnych návrhoch v prvom čítaní. Takže vás vyzývam, aby ste sa vrátili do rokovacieho priestoru, aby sme mohli začať hlasovať o prerokovaných návrhoch zákonov. Zároveň prosím predsedu výboru pre financie, rozpočet a menu pána poslanca Farkasa, aby k vládnemu návrhu zákona, ktorým sa mení a dopĺňa zákon Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov a o zmene a doplnení niektorých zákonov (tlač 1219), uvádzal jednotlivé hlasovania. Pán predseda, keby sme ešte chvíľku počkali. Páni poslanci, pristúpime k hlasovaniam. Nech sa páči, pán predseda.
P. Hrušovský, predseda NR SR: (2003-11-05):
(Hlasovanie.) 132 prítomných, 60 za, 15 proti, 55 sa zdržalo, 2 nehlasovali. Návrh sme neschválili.
Janckulík, Igor, poslanec NR SR (2017-03-23):
Vážený pán predsedajúci, vážené panie poslankyne, vážení páni poslanci, v rozprave vystúpili pani poslankyňa Zimenová a pani poslankyňa Grausová. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Kollár, Boris, predseda NR SR (2021-10-27):
S ďalšou faktickou poznámkou vystúpi pán poslanec Taraba.
J. Tkáčová, poslankyňa: (2007-11-28):
Minule sa ma pýtal rečníckymi otázkami jeden známy: Toľko miliárd do kapusty? Komu to treba? Zdá sa, že tento obyčajný laický názor trafil veľmi presne. Ak by sme napr. takmer 11 mld. priamych platieb navrhovaných na rok 2008 rozdelili rovnako každému človeku na Slovensku od najmenšieho batoľaťa až po najstaršiu babičku, každý z nich by dostal 2 000 korún, čo je viac ako vianočný príspevok, ktorý dostane len vybraná skupina občanov. Už počujem, aké by boli drahé potraviny, koľko by sme za ne minuli. Nie, nie je to pravda, zrušením protekcionistickej politiky by potraviny zlacneli. A toho, kto tomu neverí,  odkazujem na osud obilných zákonov v Anglicku o ktorých som hovorila vo svojom vystúpení k zelenej správe na ostatnej schôdzi parlamentu. A na záver si dovolím povedať jednu výzvu. Z analýz zelených správ jednoznačne vyplýva, že poľnohospodárstvo tvorí vo veľkej miere zisk z dotácií, teda z verejných zdrojov. Keďže nás kolegovia z vládnej koalície veľmi úporne pri rokovaní o ziskoch zdravotných spoločností presviedčali, že je to neprípustné, že je to nemorálne, dovolím si požiadať vás, kolegovia a kolegyne z vládnej koalície, aby ste prišli s iniciatívou, ktorá prikáže subjektom, ktoré vytvárajú zisk v poľnohospodárstve z verejných zdrojov, aby tento zisk opäť použili v poľnohospodárstve napr. na zníženie cien potravín. Ďakujem za pozornosť. (Potlesk.)
B. Bugár, podpredseda NR SR: (2003-12-04):
(Hlasovanie.) Prítomných 132 poslancov, za návrh 83, proti 11, zdržalo sa 38 poslancov. Konštatujem, že pozmeňujúci návrh pána poslanca Hanzela bol schválený. B. Brestenská, poslankyňa: Ďakujem pekne. Tým sme vyčerpali všetky pozmeňujúce návrhy, ktoré boli podané. Pán predsedajúci, mám poverenie gestorského výboru č. 158 na postúpenie a prerokovanie predloženého zákona do tretieho čítania, ihneď.
Laššáková, Jana, podpredsedníčka NR SR (2015-11-26):
Ďakujem pekne, pán predseda. Pokračujeme odpoveďami členov vlády na otázky poslancov podľa vyžrebovaného poradia. Prvá otázka je od poslanca Juraja Blanára na podpredsedu vlády a ministra vnútra Roberta Kaliňáka a otázka znie: „Vážený pán minister, predložili ste na rokovaní vlády návrh, aby vláda preplatila obciam náklady na záchranné práce počas mimoriadnych udalostí, ktoré sa udiali vlani a tento rok. Mohli by ste nás informovať, o ktoré obce sa jedná?“ Poprosím vás o odpoveď, pán minister, ako aj o oznámenie ukončenia odpovedi. Nech sa páči, máte slovo. (Poslanec Matovič sa opätovne postavil pred rečnícky pult a zotrval tam až do skončenia hodiny otázok.)
Mizík, Stanislav, poslanec NR SR (2021-09-16):
Vážené kolegyne a kolegovia, opäť tu máme návrh na zapojenie našej armády do akejsi vojenskej operácie EUNAVFOR MED IRINI. Okrem toho, že som odporcom falošnej politiky, falošnej politiky Európskej únie a NATO, pri zjavných protirečeniach v tejto kvázi misie musí každému súdnemu človeku až rozum stáť, či sa prekrútiť naopak, povedzme. Tak teda že vraj „našou úlohou je monitorovať nedovolený vývoz ropy z Líbye, tiež pomáhať pri výcviku líbyjskej pobrežnej stráže a prispieť aj k narušeniu obchodného modelu sietí prevádzačov a obchodníkov s ľuďmi“. Tak teda naši vojaci budú pod vlajkou Nemecka. Práve toho Nemecka, ktorého hlavná šéfka Merkelová bola hlavou pozývačov džihádistov z celej rozvrátenej Afriky a Blízkeho východu. No a kto má ekonomické záujmy v Afrike či na Blízkom východe, či – presnejšie povedzme – aj v krajinách Sahelu? Kto pomohol rozvrátiť celú severnú Afriku? No v prvom rade USA, Nemecko, Francúzsko a Taliansko. Zvlášť ma zarazilo konštatovanie, že „politický a bezpečnostný výbor EÚ“, zvláštny výbor ako z KSČ, „každé štyri mesiace posúdi, či jej pôsobenie nespôsobí nárast počtu migrantov (tzv. migračný pull effect)“. To je veľmi zvláštne, paradoxné. Tak to teda znie, poviem to tak obrazne, ako keby náčelník kmeňa Hogo Fogo poslal bojovať bojovníkov proti kmeňu Baba Jaga a raz za čas bude posielať zvedov, či tam nepašujú nepriateľov na jeho územie. Exodus džihádistov je v tejto situácii, v tomto čase nezastaviteľný, aj pašovanie tovarov. Prečo? Lebo ho nechcú zastaviť. Ako môžu niektoré štáty brániť hranice či pobrežné vody, keď práve tieto štáty sú hlavnými pašerákmi? A keď hlavou týchto pašerákov je najväčší pašerák, pašerák Európska únia a Komisia. Keď Kaddáfího odporne zradili, jeho európsky kamarát vyhlásil, citujem: „Ak namiesto stabilnej vlády, ktorá garantuje bezpečnosť, prevezmú kontrolu takéto bandy, Afričania sa masovo začnú presúvať k Európe a stredozemné more sa stane morom chaosu.“ No naozaj, svätá pravda, aj keď od moslima. Tieto slová sú absolútnou pravdou, najväčšou pravdou, ktorá sa vyskytla v živote Muammara Kaddáfího. Pahltné a nenásytné vlády západných krajín a USA, tieto pijavice zničili a rozvrátili stabilné, aj keď diktátorské režimy. Naschvál spôsobili rozvrat, následnú migráciu a pašovanie tovarov a ľudí. Hrajú dvojtvárnu hru. Na jednej strane jedna ruka chráni hranice, druhá ruka pašuje ľudí aj tovar, ale to je iba falošná a len a len falošná hra falošných hercov, falošných podvodníkov. Minister teraz pred chvíľou povedal, že sa obchoduje z Líbye so zbraňami. Nuž veru môžem ho ubezpečiť, že sa ešte len bude pašovať, budú sa robiť obchody a bude to ísť z Líbye do Európy. Keď budú rôzne klany z Talibanu, už sa teraz ináč aj strieľajú medzi sebou, predávať niektoré zbrane, ktoré im tam veľkodušne darovali a nechali spojenci pána Naďa, jeho milovaní Američania. Situácia je takáto. Ďakujem za slovo. (Potlesk.)
Kyselica, Lukáš, poslanec NR SR (2023-05-03):
Ďakujem. Keďže sme hlasovali o všetkých pozmeňujúcich návrhoch, tak navrhujem podľa § 84 ods. 2 zákona o rokovacom poriadku, aby sme pristúpili k tretiemu čítaniu ihneď. Dajte, prosím, o tom hlasovať.
B. Bugár, podpredseda NR SR: (2004-09-22):
(Hlasovanie.) Prítomných 147, za 86, proti 34, zdržalo sa 25 poslancov, nehlasovali 2. Konštatujem, že bod 36 sme schválili. Nech sa páči.
P. Hrušovský, podpredseda NR SR: (2001-10-26):
Konštatujem, že sme pridelili návrh zákona výborom, určili gestorský výbor, ako aj lehotu na prerokovanie tohto návrhu zákona v druhom čítaní. Poprosím teraz pána poslanca Palacku, ktorý bol spoločným spravodajcom k vládnemu návrhu zákona, ktorým sa mení a dopĺňa zákon č. 143/1998 Z. z. o civilnom letectve (letecký zákon) a o zmene a doplnení niektorých zákonov (tlač 1172), aby ako poverený spravodajca gestorským výborom uvádzal hlasovania o prerokovanom návrhu zákona. Nech sa páči, pán poslanec. G. Palacka, poslanec: Ďakujem, pán predsedajúci. V rozprave nezazneli žiadne návrhy, preto navrhujem, aby sme podľa § 73 ods. 3 písm. c) posunuli zákon do druhého čítania.
Blanár, Juraj, podpredseda NR SR (2022-10-06):
Na vaše vystúpenie sú dve faktické poznámky, pán poslanec. Ale ešte pred tým mi dovoľte, vážené panie poslankyne, páni poslanci, aby som na balkóne privítal žiakov deviatej triedy III. základnej školy z Detvy. Vitajte u nás! (Potlesk.) Budeme pokračovať faktickou poznámkou. Pán poslanec Patrick Linhart.
M. Číž, podpredseda NR SR: (2007-09-19):
Opäť prosím spoločného spravodajcu, ktorého určil výbor pre hospodársku politiku, pána poslanca Pelegriniho, aby informoval Národnú radu o výsledku rokovania výborov aj o tomto návrhu. Máte slovo, pán poslanec.
Kiššová, Jana, poslankyňa NR SR (2016-05-19):
Ďakujem pekne za slovo. Dámy a páni, ja nezvyknem v tejto sále ďakovať niekomu za vystúpenia. Robím to naozaj veľmi výnimočne, ale v tomto prípade mi nedá inak a chcem sa Jozefovi veľmi pekne poďakovať za odborné vystúpenie. Nebudem už argumentovať veci, ktoré tu dnes a včera odzneli niekoľkokrát, pretože ich premieľame sprava i zľava. Chcem len veľmi pekne poprosiť, tie reakcie, ktoré na teba, Jozef, sú, a odznelo tu dneska, že sú neodborné a podobne, ja chcem veriť, že na takto prednesené vystúpenie sa už takýto argument použiť nedá. Ďakujem.
Laššáková, Jana, podpredsedníčka NR SR (2014-05-15):
Na vystúpenie pána poslanca s faktickými poznámkami sa hlásia pán poslanec Osuský, pán poslanec Hraško. Končím možnosť prihlásiť sa s faktickými poznámkami. Nech sa páči, pán poslanec Osuský.
P. Hrušovský, podpredseda NR SR: (2002-01-29):
M. Kolláriková, poslankyňa: Ďakujem. V súlade s rokovacím poriadkom Národnej rady Slovenskej republiky žiadam zaradiť do programu Národnej rady Slovenskej republiky ako nový bod správu podpredsedu vlády pána Csákyho, aké konkrétne výsledky dosiahol pri riešení problémov cigánskeho etnika. Zdôvodňujem to takto: Podpredseda vlády pre ľudské práva a národnostné menšiny pán Csáky je taký zahltený presadzovaním požiadaviek Strany maďarskej koalície a teraz i presadzovaním uplatnenia maďarského zákona o Maďaroch žijúcich v susedných štátoch aj na našom území, že ostatným problémom, ktoré má riešiť z postu svojej funkcie, sa nemá kedy venovať. Svoju nespokojnosť s prácou pána Csákyho vyjadril i zástupca rusínskej a ukrajinskej národnosti pán Jozef Kaňuk, ktorý sa niekoľkokrát usiloval o stretnutie s podpredsedom vlády pre menšiny pánom Csákym, ale zbytočne.
Baláž, Vladimír, poslanec NR SR (2024-05-02):
Ďakujem. Veľmi dobré vystúpenie, veľa vecí bolo veľmi pravdivých, ale ja by som troška vystúpil na obhajobu toho rezidenčného programu. Ten rezidenčný program je veľmi dobrá myšlienka a dobre sa začal. To, čo nám nefunguje dobre, až na nejaké malé výnimky, je prenos štátnej správy na samosprávne kraje v zdravotníctve. A potom nám vlastne nefunguje ten prenos výučby a prípravy nových špecialistov hlavne, keď vravím o špecialistoch, ale, samozrejme, to platí aj pre všeobecných lekárov a pre všeobecných lekárov pre deti a dorast, pretože predsa to nemôže byť tak, že toto má na starosti vlastne samosprávny kraj a keď sa tam niečo prihodí, tak niekto zdvihne telefón a volá na ministerstvo, čo my ideme s tým teda urobiť. No tak ako to takto je, tak o to sa niekto predsa musí starať. A toto nám nevyšlo a tam priznávam aj ja, alebo nie, nechcem povedať, že ja osobne, ale, samozrejme, mohli sme pracovať na tom viac. Tá spolupráca medzi ministerstvom, nemocnicami, samosprávnym krajom musí byť podstatne vyššia a lepšia a musia byť jasne urobené predpoklady na to, aby nám rezidenčné štúdium dávalo dobrý výsledok z hľadiska našich potrieb. Ďakujem pekne.
M. Vášáryová, poslankyňa: (2010-01-29):
Za tieto tri veci, pán minister, by každý európsky minister okamžite odstúpil a vy to veľmi dobre viete. Takúto vec si nemôže v normálnej, fungujúcej demokratickej krajine, kde nie sú ministri prepojení na nejakých majiteľov, nikto dovoliť. A ešte sme tu nespomenuli jednu vec a možno by bolo dobré, keby pán minister, keď bude vystupovať, nám povedal, ako vlastne končí prípad Daniela Tupého? To je ďalšia záležitosť, ak my nevyriešime Daniela Tupého, môžeme očakávať, že takéto... (Prerušenie vystúpenia časomerom.)
Pellegrini, Peter, predseda NR SR (2015-01-29):
Ďakujem pekne, pán minister. Pán poslanec, nech sa páči, ak máte doplňujúcu otázku.